ce en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ru ky ru ky ky ky ky ky ky ky ky ky ky ky ky ky ru ru ky ky ky ky ru mt ky ky ru hu ru ky ky ru bg ru ky ru ky ru ky ru ky ru ky ky ru ky bg ky ru ky ru ky ky ru ky ru ru ky ru ky ru ky ru ky ru ky ru ky ru ky ru ru ru ce ru kk ru ky ru ru ru kk ru ru tt ru ru ru
"Агым", 05.06.09 - 11-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"… Чыныгы эркекти убакыт көрсөтөт"
Өткөн жумада парламентте КСДП фракциясынын депутаты Осмонбек АРТЫКБАЕВ мандатын тапшырганы маалым. Мындай кадам таштоого кандай жагдай түрткү болгонун Осмонбек мырза төмөнкүчө билдирди.
- Каржы каатчылыгынын айынан дүйнөнүн "мен" деген ири компаниялары жабылды. Мен түптөгөн "Неман-Фарм" ишканасына да экономикалык кризис залакасын тийгизмек. Мындай кыйын кырдаалда фирманы сактап калуу - башкы максатым. Болбосо, миңдеген адам жумушсуз калышы мүмкүн эле. Өзүңүз жакшы билесиз, мыйзам боюнча эл өкүлү бизнес менен шугулданбашы керек. Андыктан, депутаттык мандатты тапшырып, ишкерлик чөйрөсүнө кетүүгө туура келди. Ага саясый боек сүртүүнүн кажети жок.
- "Бийлик Артыкбаевдин бизнесин казып баштаптыр. Саясый айдыңдан четтегенинин башкы себеби ушунда" дешет.
- "Неман-Фармдын" жетекчисине жана бухгалтерине салык жашырды деген кине менен кылмыш иши ачылганы чындык. Азырынча тергөө амалдары аягына чыга элек. Бул фактыны аргумент катары бетке кармап, бийлик куугунтукка алды деш калпыс түшүнүк.
- Акаев менен алигиче кол үзүшө албай, "доля" берип жүргөнүңүздү кандайча түшүнсөк болот?
- Экс-президент менен эч качан байланыш болгон эмес. Анан ага "салык" төлөдү деген болбогон сөз, ушак.
- Сиздин мандат тапшырганыңыз туурасында эл өкүлү Бакыт Бешимов "Чындыгында, учкандын бардыгы эле бүркүт болбойт, шым кийгендин бардыгы эле эркек болбойт, аны түшүнүш керек" деген оюн "Азаттык" үналгысына билдириптир…
- Бакыт мырза менен жаманбы-жакшыбы бир жарым жылга чукул иштештим. Мурдагы кесиптешим катары а кишини сыйлайм. Бешимовдун мындай пикир айтканын "Азаттыктан" укпаптырмын. Эми кимдин бүркүт болорун, шым кийгендердин кимиси чыныгы эркек экенин убакыт көрсөтөт.
- Саясатка кайра качан кайтасыз?
- Экономиканын өзү - саясат. Экономика менен саясат дайыма эриш-аркак жүрөт. Саясаттан биротоло четтеп кетүү оюмда жок.
Курманбек БАЙТЕРЕКОВ, Кочкор районунун акими:
"Мамлекеттик машинени, бензинди, телефонду, такыр колдонбойм. Өзүмдүкү жетет"
- Курманбек мырза, райондо акыбал кандай?
- Кудайга шүгүр десем болот. Мурдагыга караганда быйыл картөшкө арбын эгилди. Буудай да жакшы. Салык төлөө, пенсия, пособие берүү жолго коюлуп калды. Мына жакында эле салык инспекция менен МАИ начальниктерин чакырып, маалыматын уктум.
- 2005-жылдын 24-мартынан бери акимдердин көбү алмашты. Сиз төрт жылдан бери Кочкордон жылбадыңыз?
- Мени элим кайра дагы кийинки мөөнөткө аким болуп бериңиз деп суранып жатат. Демек, элимдин ишениминен оолак боло элекмин. Президент Курманбек Салиевич зор ишеним менен ушул кызматка койгон соң, жоопкерчилик дегенди да биле жүрүш керек деп ойлойм. Мен өзүм кабинетте көп отурганды жактыра бербейм. Элдин арасында жүргөндү жактырам. "Эл бийликке эмес, бийлик элге кызмат кылыш керек" деп президент эң туура айткан. Кочкор тогуз жолдун тоомунда жайгашкан үчүнбү, ары-бери өткөн чоңдордун баары түз эле мага келчү. Чай куюш керек, бензин куюш керек деген көйгөйлөрүн айтып. Мен аны да токтоттум. Өзүм дээримден бирөөгө бергенди, бирөөдөн алганды жакшы көрбөйм. Кошоматчылык деген нерсени билбейм. Акимдикке чейин Казакстанда, Россияда, Дордойдо бизнесте жүргөм. Өзүмдүн оокатым жетет. Өкмөттүн бензинин куйбайм. Мамлекеттик машинада жүрбөйм. Кабинетимдеги телефондорду да колдонбойм. Ишенсең, командировочныйга деп бөлүнгөн үч жүз миң сом акчаны да албайм. Аны кары-картаң, бей-бечараларга берем. 25 миң сом айлыгымды ушуга чейин алчу эмес элем, мына үч айдан бери ала баштадым. Кызматтык машина жаңы берилгенде ырым кылып, бир аз пайдаланып жүрүп, орунбасарыма берип салдым. Ал жөө жүрмөк беле? Көчөдө баратып бей-бечараларды көрсөм, дароо токтотуп, муктаждыгын сурайм. Чечилчү маселе болсо, ордунда чечем. Антпесе, карапайым калк эки-үч айда да акимге кире албайт, туурабы?
- Бизнесте жүрүп, акимдикке жаңы келгенде кыйналган жоксузбу?
- Албетте, кыйынчылыктар болбой койгон жок. Өмүрү мамлекеттик кызматта иштеген эмесмин. Анын үстүнө Россия, Казакстанда жүрүп калгангабы, кыргызча сүйлөгөндөн аябай кыйналдым. Тынымсыз кыргызча китептерди, гезит-журналдарды окуп жүрүп, азыр кадыресе үйрөнүп калдым. Кээ бирлерге окшоп, кызматкерлерди да алмаштырганым жок. Бирок, тартип, талап, жоопкерчилик дегенди биринчи планга койдум. Азыр баары жайында. Өзүм тамеки тартып, арак ичпеген үчүн кол алдымдагы кызматкерлерге арак, шарап ичирбейм. Кенен-чонон бастырбайм. Шааниси жок шапар тептирбейм. Ашыкча чыгым кетирген, ысырапчылыкка жол берген той-топурду токтотком. Дагы бир нерсени айтып кетейин. Райондук мечитке өз каражатымдын эсебинен бир жеңил машина алып бердим. Мүрзөнүн айланасын тазалап, түгөл тостуруп чыктым.
- Айтып отурсаңыз бали дегидей эле иштерди жасап жатыпсыз. Бул Кочкор районунда төбөсү көрүнгөн инсандар арбын. Мисалы Турдакун Усубалиев, Акылбек Жапаров, Аликбек Жекшенкулов. Сизге Акүй, Көкүй тараптан же жогоруда айтылгандардан телефон чалуулар же кызматка дайындоону өтүнгөн учур болдубу?
- Чынын айтканда, андай учурлар болгон. А түгүл дипломат көтөрүп кирип, кызмат сураган кишилерди да көрдүм. Ким экенин айтпай эле коеюн. Чоң суммадагы акча сунуш кылган. Анын акчасын өз колу менен аз камсыз болгон үйбүлөлөргө, бей-бечараларга таркаттырдым да, ишке коюп койдум. Бирок ошого жараша талапты да катуу койдум. Азыр мындай нерсе жок.
- Сизди мурун "Жаңы Кыргызстан" партиясында жүрүп, кийин "Акжолго" өтүп алган дешет. Ушул ыраспы?
- Туура. "Жаңы Кыргызстанга" мүчө болгом. Өзүң аткаруу бийлигинде жүрсөң. "Акжол" партиясынын төрагасы президент болсо, биз албетте Курманбек Салиевичтин командасында болгондон кийин "Акжолго" кызмат кылабыз да.
- Кайсы бир гезиттен 5-класс эле билими бар киши аким болуп жүрөт деп окуп калган элем. Ушуну өз оозуңуздан угайын.
- Ал болбогон сөз. Министрликтин справкалары, диплом, аттестат дегендей, баары жайында.
Ысык-Көлдүн чоңдору, аксакалды сыздатпагыла!
Жашым 81де. Өмүр бою колхоздун малын багып, мамлекетке ак кызмат кылып жүрүп, ардактуу эс алууга чыктым. Кемпирим экөөбүз пенсия менен оокат кылабыз. 2006-жылы жаз айларында жашап турган үйүбүздүн дубалынан жарака кетип, авариялык абалга учурады. Ошол кезде МЧСтин Тоң райондук бөлүмүнө арыз менен кайрылдым. Ал жактан капитан Тапаев башында турган атайын комиссия келип, бул үйгө жашоого болбостугун, башка үй курууга мамлекеттен ссуда алууга болорун айтып, 2006-жылдын 27-июнунда токтом жазышкан. Ошол эле күнү Тоң районунун акими К.Уржановдун жеңилдетилген ссуда бөлүп берүүсүн суранып, КР Граждандык курулуш департаментине каты жөнөтүлгөн. Кийин ага үч ирет кайрылдым, жооп жок. Ошол эле жылы декабрь айында Кочкор өрөөнүндө жер титирөө болуп, биздин айыл Кочкор менен чектеш жайгашкандыктан, араң турган үйүбүз такыр жашоого мүмкүн болбой калды. Кайрадан МЧСтен комиссия келип, биздин айылдан төрт үйдү жашоого болбойт, кайра үй курууга мамлекеттен жардам беребиз деген токтом токушту. Ошого удаа эле Ысык-Көл облгубернаторунун биринчи орунбасары Алышбаевдин 2008-жылдын 22-январындагы №3/130-122 билдирүүсү Граждандык курулуш департаментине (Жээнбаев М.) жөнөтүлдү. Анда Тоң району боюнча 21 адамдын үйү жер титирөөдөн улам жашоого болбой калгандыгын, аларга мамлекеттен жеңилдетилген ссуда берүүсүн суранган эле. Ошол 21 адамдын ичинде менин да фамилиям бар болчу. Кийин жогорудагы адамдардын баарына жардам катары акча берилди. Менин фамилиям жок. Арадан көп өтпөй эле биздин айылдан дагы үч адамга 50 миң сомдон кайтарылбас ссуда келди. Багы жокко дагы жок болуп, мында да мага эч нерсе жок. Андан кийин Тоң районунун жаңы акими Султаналиевге кайра бардым. Аким мырза жана Тоң райондук МЧС башчысы Чоконбаев тизмеге менин фамилиямды кошуп, дагы бир жолу КР Граждандык департамент башчысына жиберди. Андан көп өтпөй кайрадан Бишкекке КР Граждандык курулуш департаментине, М.Жээнбаевге бардым. Ал жабыр тарткан адамдардын баарына акча бөлгөнүн, облустук, райондук жетекчилерге кайрылуумду, анан калса финансы министрлигине баруумду айтып, узатып койду. Минфинден менин сөзүмдү эч ким уккан жок. Министр эмес, орунбасарларына да киргизишпеди.
Эмнегедир 21 адамдын 20сына берилген жардам мага берилбей калганына айраң таңмын. Борбордон бөлүнгөн акчаны жергиликтүү бийлик кол ийрисине тартат кылып жибергенби деп да ойлоп кетем. Же пара бериш керекпи, алигиче түшүнбөйм.
Карыган кезде мынча убара кылып, кордук көрсөткөн аткаминерлерге эч кандай деле жамандык кылган жок элем. Ансыз деле үч жылдан бери эптеп сарайда башкалкалап жашап келебиз. Айылыбыз райондун борборунан 50 чакырым алыста тоо арасында жайгашкан. Ошондон бери карыган адамга кайра-кайра районго, Бишкекке бара берүү кыйын экен.
кыргыз тилиндеги гезит "Агым"
email • архив • редакция
"Түз жолдон чыгарган азгырыкка
Өлкө башчысы Карзайдын сунушун кабыл алабы?
Дооронбек Садырбаев оппозициянын эле эмес, элдин да адамы
"Кара эчкиге жан кайгы, касапчыга Пи Ар кайгы"
Алик Орозов, "Демократиялык ордо союзу" кыймылынын төрагасы:
"Өз мүчөсүн коргобогон ШОС, ОДКБнын кимге кереги бар?"
Ырайымсыз өзбек бийлиги, сырттан байкап турган Америка
Өчөйгөн экономикага курсак курулдагы үйүр
"… Чыныгы эркекти убакыт көрсөтөт"
Мирлан САМЫЙКОЖО уулу, жаш акын:
"Акын сөрөй ода ырын жазбаса …"
Климаттын өзгөрүсүнөн Ала-Тоо Кара-Тоо болобу?
"Эки канатымды, үй-бүлөмдү тирөөч кылып келатам"
"Суу сыйлаган зор болор..."
Майып - дарттан эмес, адамдын өзүнө кайдыгерлигинен болот
Издейм сени, арасынан элдерди
Ак терек - көк терек
"Элдин баасы - менин ырыскым"